# name
La patrimonialització del passat en una vall del Pirineu

# metadata.dc.description.abstract[].value
Aquesta presentació es proposa discutir una sèrie de dinàmiques socials i la seva relació amb les actuacions polítiques en l'àmbit de la cultura en una vall del Pirineu català. L'estudi de l'aplicació de polítiques culturals i la seva capacitat de configurar noves realitats socials ha de ser considerat a l'hora d'analitzar algunes dinàmiques que es desenvolupen a nivell local. En la base d'aquests processos trobem el suport a un model econòmic orientat al turisme i a la construcció, que suposa unes característiques específiques que determinen l'aplicació de polítiques. L'estudi d'aquestes polítiques permet entendre les distintes formes en què les administracions configuren l'espai viscut de les comunitats, infl uint en les pràctiques i representacions del grup. Des d'una perspectiva etnogràfica plantejo l'existència d'un discurs de referència al passat que s'ha convertit en una dimensió hegemònica de la realitat social, i que dóna com a resultat el que denomino com la patrimonialització del passat. Aquest discurs és per una banda promogut per les actuacions de l'administració, però també forma part d'àmbits no relacionats amb les polítiques públiques, com poden ser la vida social dels pobles o bé la vida privada dels individus. Les diferents formes com s'utilitza la referència al passat és un camp que ens permet analitzar els conflictes socials, els processos de selecció del passat i d'invenció de la tradició. La participació dels poders locals en la confi guració d'aquest discurs de referència al passat ha de ser entesa en el context dels nous models de desenvolupament local.

# metadata.dc.relation.ispartof[].value
Ibix. Annals del Centre d'Estudis Comarcals del Ripollès, 2008, num. 5, p. 399-408

# metadata.dc.source[].value
Articles publicats en revistes (Antropologia Social)

# metadata.dc.title[].value
La patrimonialització del passat en una vall del Pirineu